**ÁLTALÁNOS INDOKOLÁS**

**Kiskőrös Város Önkormányzata Képviselő-testületének**

**a közösségi együttélés alapvető szabályairól szóló**

**11/2022. (IX.22.) önkormányzati rendelet módosításáról szóló**

**……./2023.( ) önkormányzati rendeletéhez**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 8. § (1) bekezdése a) - b) pontja értelmében a helyi közösség tagjai a helyi önkormányzás alanyaként kötelesek öngondoskodással enyhíteni a közösségre háruló terheket, képességeik és lehetőségeik szerint hozzájárulni a közösségi feladatok ellátásához; valamint betartani és betartatni a közösségi együttélés alapvető szabályait.

Az Mötv. 8. § (2) bekezdés, valamint a 143. § (4) bekezdése d) pontja alapján a helyi önkormányzat képviselő-testülete felhatalmazást kap arra vonatkozóan, hogy rendeletben határozza meg az öngondoskodás és a közösségi feladatok ellátásához való hozzájárulás, továbbá a közösségi együttélés alapvető szabályait, valamint ezek elmulasztásának jogkövetkezményeit.

A közösségi, közhasználatú területek rendje, tisztasága, az életviszonyok rendezettsége céljából Kiskőrös Város Önkormányzata Képviselő-testülete megalkotta a közösségi együttélés alapvető szabályairól szóló 11/2022. (IX.22.) önkormányzati rendeletét.

A Bács-Kiskun Megyei Kormányhivatal Hatósági Főosztály Törvényességi Felügyeleti Osztály 2022. december 15. napján kelt BK/TH/8297-2/2022. iktató számú szakmai segítséget nyújtott a rendelet szabályozása miatt. A szakmai segítségnyújtás alapján egyes rendelkezések tekintettel a jogalkotásról szóló 2010. évi CXXX. törvény 2. § (1) bekezdésére, miszerint ajogszabálynak a címzettek számára egyértelműen értelmezhető szabályozási tartalommal kell rendelkeznie, módosításra kerültek, így rögzítésre került az, hogy a közösségi együttélés szabályait megsértőkkel szemben minden esetben szóba jöhet a közigazgatási bírság kiszabása.

A szakmai segítségnyújtás alapján a rendelet szabályainak felülvizsgálata eredményeként a rendelet módosítása szükségszerű.

**A rendelet-tervezet részletes indokolása:**

**1. §-hoz**

A rendelet célját tartalmazza ez a szakasz.

**2.§-hoz**

Az általános eljárási szabályok módosítását tartalmazza ez a szakasz

**3.§-hoz**

Értelmező rendelkezéseket tartalmaz ez a szakasz.

**4. §-hoz**

A járművek közutakon, közterületeken és közterületi várakózóhelyeken való tárolására vonatkozó rendelkezéseket tartalmaz ez a szakasz.

**5.§-hoz**

Pontosító rendelkezést tartalmaz ez a szakasz.

**6.§-hoz**

Hatályon kívül helyező rendelkezéseket tartalmaz ez a szakasz.

**7.§-hoz**

A hatályba léptető rendelkezést tartalmazza ez a szakasz.